# data[].attributes.body
Visos grupės veikla:

Pokalbis: apie Vasario 16-ąją Lietuvos nepriklausomybės atkūrimo dieną.

Klausimai: Vaikai, ką šiandien mes švenčiame? Kodėl ši diena yra svarbi Lietuvai? Kaip manote, ką reiškia būti laisvam?

Aiškinimas: Vaikai, šiandien mes švenčiame labai svarbią dieną – Vasario 16-ąją. Tai diena, kai Lietuva tapo laisva ir nepriklausoma. Tai reiškia, kad mes galime gyventi kaip laisva šalis, turime savo vėliavą, kalbą ir galime spręsti patys , kaip gyventi. Ši diena svarbi, nes Lietuva tapo laisva. Tai buvo prieš daug metų, 1918-aisiais. Būti laisvam reiškia galėti pasirinkti, ką nori daryti ir kaip gyventi.

Demonstravimas: IT (žiūrėti 2 psl.) Lietuvos tautiniai simboliai ir nacionalinės šventėsi | Genially

# data[].attributes.attachment_link.title
Lietuvos tautiniai simboliai ir nacionalinės šventėsi

# data[].attributes.attachment_link.description
Lietuvos tautiniai simboliai ir nacionalinės šventėsi

# data[].attributes.body
Visos grupės veikla

Mokytoja užmina mįslę:

-Aukso spalvos, bet ne auksas.

Jūros dugne jis slypi.

Ant kranto jis mūsų laukia, kas tai vaikai?

Mokytoja parodo vaikams atsineštą gintaro gabalėlį.

Aiškinimas: Iš gintaro darome labai gražius papuošalus, kaip karolius, apyrankes ir auskarus. Kartais gintaras taip pat naudojamas vaistams, nes jis gali padėti gydyti kai kurias ligas. Bet svarbiausia – gintaras yra mūsų Lietuvos turtas, kurį mes labai vertiname!

Demonstravimas: rodomas tikras gintaras. Mokytoja rodo per interaktyvią lentą filmuką apie gintarą. Mokyklėlės 'Saulutė' Lietuvos pažinimo pamoka - Gintaras - YouTube

# data[].attributes.body
Veikla grupelėse

Meninė veikla:

1. ,,Gintaro karolių vėrimas iš makaronų'' Mokytoja paruošia makaronus, kurie jau būna nudažyti geltonais dažais.Vaikai pasirenka makaronus ir pradeda juos verpti ant siūlo. Mokytoja paaiškina, kaip teisingai įverti makaronus ir užfiksuoti siūlo galus, kad papuošalas nesusijungtų. Mokytoja parodo vaikams, kaip reikia laikyti siūlą ir perverti makaronus.Kai vaikai baigia verpti karolius, mokytoja padeda juos užbaigti, susiejant siūlo galus ir užtikrinant, kad karoliai būtų užbaigti.

2. Tyrinėjimas: ,,Vabzdžiai gintare - senovės gintarų paslaptys'' Mokytoja pasakoja vaikams, kad gintaras yra senas akmuo, kuris kartais įkalina vabzdžius. Vaikai gauna mokytojos atneštus gintaro gabaliukus ir didinamąją lupą, kad galėtų apžiūrėti, ar mato įstrigusius vabzdžius. Mokytoja klausia: „Ką matote? Ar galite pamatyti vabzdį gintare?“ Vaikai stebi gintarą ir bando rasti mažus vabzdžius ar kitus objektus, įstrigusius jo viduje. Po tyrinėjimo vaikai pasidalija, ką atrado, ir aptaria, kodėl gintaras yra ypatingas, nes jame gali būti įstrigę senovės vabzdžiai.

3. IT- sudėlioti gintaro paveikslo dėlionę. Gintaras

# data[].attributes.body
Veikla lauke:

Visos grupės veikla lauke: Mokytoja pasakoja: „Šiandien tapsime mažaisiais archeologais ir ieškosime gintaro smėlyje – taip, kaip žmonės jį kartais randa prie jūros.“ Vaikai eina prie smėlio dėžės, kurioje paslėpti „gintaro gabaliukai“. Kiekvienas vaikas gauna indelį ir įrankį kasinėjimui.
Užduotis – surasti kuo daugiau gintaro „gabaliukų“. Kai visi „gintariukai“ surinkti, mokytoja kartu su vaikais skaičiuoja radinius. Mokytoja klausia vaikų: „Kiek radote? Ar buvo lengva rasti? Kur dažniausiai jie slėpėsi?“ Vaikai apžiūri radinius, lygina jų spalvas, dydžius. Poto mokytoja paaiškina, kad gintarą žmonės randa ne tik smėlyje, bet ir vandenyje, miške ar net po žeme.

Papildoma veikla (jei lieka laiko): vaikai gali sudėlioti iš surinktų „gintariukų“ mažus ornamentus ar paveikslėlius ant žolės ar takelio darželio teritorijoje.

Individuali veikla lauke: „Rask ir dėliok karolius“

Mokytoja vaikams pasako: „Po mūsų darželio kiemą pasislėpė mažyčiai akmenukai. Jūsų užduotis – juos surasti ir iš jų sudėlioti gražų karolių takelį.“ Kiekvienas vaikas gauna maišelį ir savarankiškai ieško akmenukų darželio teritorijoje. Skatinama ieškoti įvairių spalvų ir formų. Mokytoja pastebi ir pagiria radinius: „Kokį gražų lygų akmenėlį radai!“ „Šitas akmenukas kaip mažas gintarėlis'' Vaikai grįžta prie takelio ir iš surinktų akmenukų dėlioja ornamentus, „karolius“. Mokytoja džiaugiasi kartu su vaikais- „Pažiūrėkite, koks spalvingas tapo mūsų karolių takelis.''

# data[].attributes.body
Visos grupės veikla:

Pokalbis: apie Lietuvos vėliavą.

Klausimai: Ką aš laikau rankose? Kokias spalvos matote ant vėliavos? Ką reiškia geltona spalva? Ką simbolizuoja žalia spalva? Ką simbolizuoja raudona spalva? Kokios šalies vėliava tai? Kur galite pamatyti Lietuvos vėliavą?

Aiškinimas: Lietuvos vėliavoje yra trys spalvos: geltona, žalia ir raudona. Geltona spalva simbolizuoja saulę, kuri šviečia virš mūsų šalies ir suteikia šilumą bei šviesą. Žalia spalva atspindi mūsų gamtą – pievas, miškus ir laukus, kuriuos mes labai mylime ir saugome. Raudona spalva simbolizuoja mūsų tautos drąsą ir kovą už laisvę, tai taip pat primena apie tuos, kurie kovojo ir aukojo savo gyvybes už Lietuvą. Kartu šios trys spalvos sudaro mūsų šalies vėliavą, kurią mes rodome per šventes ir svarbias progas, kad pasididžiuotume savo tauta ir šalimi.

Demonstravimas: IT (žiūrėti 1psl.)

https://view.genially.com/67b87204f9be8f42a8164297/interactive-image-lietuvos-tautiniai-simboliai-ir-nacionalines-sventesi

# data[].attributes.attachment_link.title
Lietuvos tautiniai simboliai ir nacionalinės šventėsi

# data[].attributes.attachment_link.description
Lietuvos tautiniai simboliai ir nacionalinės šventėsi

# data[].attributes.body
Veikla grupelėse:

Meninė veikla: : aplikacija „ Lietuvos vėliava“ (vaikai aplikuos Lietuvos vėliavos trafaretą (mokytoja pati nupiešia trafaretą) Spalvinu Lietuvą: 3-4 metų vaikams by knygos.lt - Issuu su pasirinktomis priemonėmis: guašu, akvarele, pieštukais spalvotu popieriumi ir kt.)

Tyrinėjimas: Vaikai tyrinės Lietuvos vėliavos spalvas – geltoną, žalią ir raudoną. Vaikai taps tikrais spalvų tyrinėtojais – jie tyrinės įvairius daiktus ir bandys surasti, kuriems vėliavos spalvoms jie priklauso.
Kiekvienas vaikas paeiliui ieškos grupėje daikto ir įdės jį į tinkamos spalvos dėžutę: geltoną, žalią ar raudoną.
Vaikai tyrinės, lygins, vardins spalvas, o mokytoja padės ir skatins pastebėti skirtumus. Veiklos pabaigoje kartu peržiūrės, kiek surinko kiekvienos spalvos daiktų ir pasikalbės, ką naujo sužinojo apie vėliavą.

IT: sudėlioti Lietuvos vėliavos dėlionę. Lietuvos vėliava

# data[].attributes.attachment_link.description
Knygos Spalvinu Lietuvą: 3-4 metų vaikams ištrauka

# data[].attributes.body
Visos grupės veikla lauke: „Surask vėliavos spalvas gamtoje“ Vaikai eis į darželio kiemą ieškoti Lietuvos vėliavos spalvų gamtoje. Vaikai tyrinės aplinką: žiūrės į medžius, gėles, augalus, akmenukus, žaislus ar kitus gamtos objektus.
Kiekvienas vaikas suras bent po vieną daiktą ar objektą, kurio spalva primena geltoną, žalią ar raudoną. Vaikai dės savo radinius ant darželio kiemo takelio. Kartu su mokytoja aptars, ką rado, kokią spalvą rado, kur rado. Pabaigoje visi pasidžiaugs spalvingu surinktų gamtos spalvų „vėliavos kilimu“ ir pakartos vėliavos spalvų reikšmes.

Individuali veikla: „Vėliavos spalvų piešinys ant asfalto“ Kiekvienas vaikas gaus spalvotų kreidelių: geltoną, žalią ir raudoną. Vaikai pieš piešinius ant asfalto pasirinktomis vėliavos spalvomis: saulę, medį, širdelę, vėliavą, arba tiesiog juosteles kaip tikroje vėliavoje. Mokytoja vaikščios tarp vaikų, skatins pasakoti, ką nupiešė ir kodėl pasirinko būtent tas spalvas.

# data[].attributes.body
Visos grupės veikla:

Pokalbis: apie Lietuvos himną - ,,Tautišką giesmę. ''

Klausimai: Ar esate girdėję dainą, kurią dainuoja visa Lietuva? Ar žinote, kaip vadinasi mūsų šalies daina? (Himnas) Kada dainuojame himną? (Per šventes, renginius, kai pagerbiame Lietuvą)

Aiškinimas: Himnas – tai svarbiausia mūsų šalies daina. Jis vadinasi „Tautiška giesmė“, o parašė jį Vincas Kudirka. Kai skamba himnas, žmonės sustoja, atsistoja tiesiai, nusiramina, klausosi arba gieda pagarbiai. Tai mūsų meilės ir pagarbos ženklas Lietuvai.

Demonstravimas: IT (žiūrėti 1psl.)

https://view.genially.com/67b87204f9be8f42a8164297/interactive-image-lietuvos-tautiniai-simboliai-ir-nacionalines-sventesi

# data[].attributes.attachment_link.title
Lietuvos tautiniai simboliai ir nacionalinės šventėsi

# data[].attributes.attachment_link.description
Lietuvos tautiniai simboliai ir nacionalinės šventėsi

# data[].attributes.body
Veikla grupelėse:

Meninė veikla: Mokytoja paleis Lietuvos himno įrašą. Vaikai tyliai klausysis muzikos. Mokytoja paklaus vaikų - Kaip skamba ši daina? Ką jaučiate ją girdėdami? Ką norėtumėt nupiešti šiai dainai skambant. Vaikai gaus popieriaus lapus ir piešimo priemones (flomasterius, kreideles, dažus). Jie pieš vėliavą, saulę, namus, širdeles ar kitus jiems svarbius Lietuvos vaizdus. Mokytoja padės vaikams užrašyti jų piešinio pavadinimą. Darbeliai bus susegti į bendrą piešinių knygą „Dainuoju Lietuvą širdimi“ arba pakabinti ant sienos.

Tyrinėjimas: „Kokie garsai yra Lietuvos himne?“ Vaikai tyrinės ir bandys išsiaiškinti, kaip himnas skamba, kokie garsai jame pasikartoja ir kaip jis mus veikia. Mokytoja pasakys, kad šiandien mes tyrinėsime Lietuvos himną. Bet ne tik klausysimės, bet ir bandysime sužinoti, kokie garsai yra himne. Mokytoja leis vaikams klausytis himno ( interaktyvus plakatas, žiūrėti 1psl. https://view.genially.com/67b87204f9be8f42a8164297/interactive-image-lietuvos-tautiniai-simboliai-ir-nacionalines-sventesi) ir užduos klausimus: Kokius garsus girdite pirmiausia? Ar himnas greitas ar lėtas? Kokie garsai jums atrodo svarbūs? Ar himne girdime daug balsų? Ar instrumentai skamba labai garsiai? Kas čia yra svarbiausia: žodžiai ar muzika? Vėliau vaikai atliks užduotį, kur jie atliks garsus patys: jie gali ploti, stumti kėdes, dainuoti arba naudoti garsus imituoti instrumentus (pvz., būgnus, skambučius).Mokytoja p aklaus: Kokius garsus sukūrėme? Ar jie primena Lietuvos himną? Vaikai apibendrins savo atradimus. Mokytoja paaiškins, kad himnas turi ypatingus garsus, kurie simbolizuoja gerbimą ir meilę Lietuvai, ir kad kiekvienas garsas turi savo reikšmę.

IT: sudėlioti Lietuvos himno autoriaus atvaizdo dėlionę. Lietuvos himno autorius

# data[].attributes.attachment_link.title
Lietuvos tautiniai simboliai ir nacionalinės šventėsi

# data[].attributes.attachment_link.description
Lietuvos tautiniai simboliai ir nacionalinės šventėsi

# data[].attributes.body
Visos grupės veikla lauke: „Himno vaidmenų žaidimas“ Vaikai lauke atliks vaidmenų žaidimą, kuriame jie atliks įvairius simbolinius vaidmenis, susijusius su Lietuvos himnu. Vaidmenų žaidimas padės vaikams geriau suprasti himno reikšmę ir šventiškumą. Mokytoja paaiškins vaikams, kad šiandien jie atliks vaidmenų žaidimą apie Lietuvą. Jie visi pasidalins vaidmenimis, kad parodytų, kaip svarbu gerbti ir mylėti savo šalį. Pradėsime nuo himno! Vaikai susiskirstys į grupes ir kiekvienas gaus skirtingą vaidmenį, kuris atspindi svarbų himno elementą:

Vėliavos kėlėjas imituos vėliavos pakėlimą.

Himno giedotojai giedos himną kartu su mokytoja arba tyliai klausysis.

Šventės dalyviai stovės ramiai, pademonstruos pagarbą ir laikys rankas prie širdies.

Kai mokytoja pradės giedoti himną, vaikai atliks savo vaidmenis. Kai himnas baigsis, vaikai galės pasidalinti, ką jie jautė atlikdami savo vaidmenį. Visi kartu pasakys: „Lietuva – mūsų šalis.''

# data[].attributes.body
Veikla grupelėse:

Meninė veikla: Dovana Lietuvai – Meilės širdys.“ Vaikai pagamins simbolinę dovaną Lietuvai – širdelę, kuri simbolizuoja meilę ir pagarbą tėvynei.Mokytoja paaiškins vaikams, kad šiandien jie švęs Vasario 16-ąją, Lietuvai svarbią dieną. Vaikai kalbės apie savo meilę Lietuvai, apie jos grožį ir tai, ką jie mėgsta savo šalyje. „Lietuva yra mūsų namai, ir mes sukursime dovaną, kuri parodys, kaip mes mylime savo šalį. Vaikai kurs širdeles iš spalvoto popieriaus. Geltona, žalia ir raudona spalvos bus naudojamos širdelės formos sukūrimui arba jos papuošimui. Pirmiausia vaikai iškirps širdeles. Ant širdelės jie pieš kas jiems patinka Lietuvoje. Vaikai papuoš savo širdeles blizgučiais, lipdukais ar kitais dekoratyviais elementais. Kiekvienas vaikas pritvirtins savo širdelę ant pagrindo (popieriaus ar kartono) ir sukurs kolektyvinę dovaną Lietuvai. Tai bus puiki dekoracija darželyje, simbolizuojanti jų meilę Lietuvai. Vaikai pabaigę papasakos apie tai, ką jie nupiešė ir kodėl. Mokytoja pabrėš, kad tai yra simbolinė dovana Lietuvai, sukurta jų rankomis.

Tyrinėjimas: Mokytoja paaiškins vaikams, kad jie šiandien tyrinės daiktus ir bandys suprasti, kurie iš jų gali simbolizuoti laisvę. Ant stalo bus išdėlioti įvairūs daiktai, tokie kaip paukščio figūrėlė, balionas, piniginė, knyga ir kiti daiktai, ir mokytoja pakvies vaikus apžiūrėti juos bei pabandyti atspėti, kuris iš jų gali simbolizuoti laisvę. Vaikai turės galimybę tyrinėti daiktus, apžiūrėti juos iš arti, paliesti ir apmąstyti, ką jie galėtų reikšti. Po to mokytoja užduos klausimus vaikams, pavyzdžiui: Kuris iš šių daiktų jums atrodo laisvės simbolis? Kodėl paukštis gali būti laisvės simbolis? Ar balionas gali simbolizuoti laisvę? Vaikai galės pasidalinti savo mintimis ir jausmais apie tai, kuris daiktas jiems atrodo susijęs su laisve. Pabaigoje mokytoja pabrėš, kad laisvė – tai galimybė pasirinkti ir judėti be ribų, kad paukštis, kuris skraido, gali būti puikus laisvės simbolis, nes jis gali skristi kur nori, o balionas, kylantis į dangų, taip pat simbolizuoja laisvę.

IT: nuspalvinti laisvę simbolizuojantį paveikslėlį. Stylized Dove | Free Online Coloring Page

# data[].attributes.attachment_link.title
Stylized Dove | Free Online Coloring Page

# data[].attributes.attachment_link.description
+1300 Free Coloring Pages for Kids! Color Online or Print a black & white Coloring Sheet and color it with your colored pencils!

# data[].attributes.body
Veikla lauke:

Visos grupės veikla lauke: vaikai žais žaidimą, taps paukščiais, kurie skris ir tyrinės kiemelį. Mokytoja paaiškins, kad vaikai turės surasti paslėptus daiktus, simbolizuojančius laisvę: Balioną – laisvės simbolį, nes jis kyla į dangų. Spalvotą lapą – gamtos grožį ir laisvę tyrinėti. Paukščio figūrėlę – tikrąją laisvę, nes paukščiai gali skristi kur nori. Knygą – laisvę pasirinkti, ką mokytis. Mažą vėliavą – nepriklausomybę.

Spalvotus akmenukus – įvairias galimybes.

Vaikai turės surasti šiuos daiktus ir paaiškinti, kodėl jie simbolizuoja laisvę. Pavyzdžiui, suradęs balioną, vaikas galės sakyti, kad jis simbolizuoja laisvę, nes kyla į dangų. Po žaidimo mokytoja paaiškins, kad kaip paukščiai gali skristi laisvai, taip ir mes visi turime laisvę.

Idividuali veikla: kiekvienas vaikas gauna kortelę su spalva (spalvos: geltona, žalia, raudona) ir vaikščiodami po kiemelį turi rasti daiktų su jam būdinga spalva ant kortelės. Suradęs daiktą vaikas atneša mokytojai ir įvardina kokia tai spalva.

# data[].attributes.body
Visos grupės veikla:

Pokalbis: Mokytoja atsineša visus plakatus, kuriuos naudojo per savaitę.Mokytoja su vaikais aptaria visas savaitės temas, prisimindama, ką vaikai sužinojo apie Lietuvos simbolius, Vasario 16-ąją, gintarą ir kitus svarbius dalykus. Ji kartu su vaikais peržvelgia ir aptaria atsineštas nuotraukas, susijusias su šiomis temomis, ir padeda vaikams susieti tai su įgytomis žiniomis.
Klausimai: Vaikai, ką aš čia turiu? Ką galėtume pasakyti apie kiekvieną iš šių nuotraukų?
Aiškinimas: Atsiminkime, kokios yra Lietuvos vėliavos spalvos. Ką pavaizduoja gintaro nuotrauka ir kas susiję su Vasario 16-osios švente? Kodėl mes giedame Lietuvos himną atsistoję?

Demonstravimas: Vaikai dar kartą išklauso ir prisimena Lietuvos himną. Mokytoja paleidžia Lietuvos himno įrašą per interaktyviąją lentą. Lietuvos valstybės himnas - Tautiška Giesmė - Anthem of the Lithuanian state - YouTube

# data[].attributes.attachment_link.title
Lietuvos valstybės himnas - Tautiška Giesmė - Anthem of the Lithuanian state

# data[].attributes.body
Visos grupės veikla: Žaidimas ,,TAIP IR NE'' Žaidimo tikslas – patikrinti vaikų žinias apie Lietuvos simbolius ir svarbiausias šventes. Vaikai susės arba sustos ratu. Mokytoja sakys teiginius apie Lietuvą arba kitas šalis, o vaikai turės nuspręsti, ar teiginys yra teisingas. Jei teiginys teisingas, vaikas pagaus kamuolį, jei klaidingas – atmuš kamuolį. Tai leis sužinoti, ką vaikai jau žino apie Lietuvos vėliavą, herbus, tautinius simbolius ir kitas su šalimi susijusias temas.

Veikla grupelėse:

Meninė veikla: „Laisvės paukščio aplikacija“ Vaikai dirbs grupelėse ir naudos paukščio trafaretą. (mokytoja iš anksto atspausdins vaikams paukščio trafaretą https://www.pepe.lt/pauksciai-spalvinti/ ) Primins vaikams, kad paukštis simbolizuoja laisvę. Po to vaikai uždės trafaretą ant popieriaus lapo ir pradės kurti paukščio aplikaciją, naudodami spalvotus popierius, tekstūras ar kitas medžiagas. Jie galės pasirinkti įvairias spalvas ir dekoracijas, kad sukurtų savo laisvės paukštį.

Veiklos tikslas – įtvirtinti žinias apie laisvę ir jos reikšmę. Vaikai pieš ir klijuos, kad sukurtų savo paukštį, kuris taps grupės darbu ir reprezentuos laisvės reikšmę.

Individuali veikla: Vaikai vartys atneštą mokytojos kknygelę enciklopedija vaikams ,,Kelionė po Lietuvą'' Kelionė po Lietuvą: enciklopedija vaikams | Knygos.lt

Veikla lauke:

Visos grupės veikla: išvyka į Lietuvos nacionalinį muziejų.

# data[].attributes.body
Ugdymosi pasiekimai:

Tyrinėjimas - Pasako, ką veikė, ką atrado; įvardija, kokias priemones ar medžiagas pasirinko tyrinėjimui. (4 žingsnis)

Aplinkos pažinimas- Rodo pagarbą <...> kultūros <...> objektams, supranta, kad jo elgesys gali paveikti gamtinę ir kultūrinę aplinką, stengiasi prisiimti atsakomybę už jų išsaugojimą. Savo kūryboje vaizduoja asmeninį emocinį santykį <...> kultūros objektais. (5 žingsnis)

Mokėjimas mokytis - Kai domina tema, ieško galimybių sužinoti daugiau ir patenkinti savo smalsumą. (5 žingsnis)

Skaitmeninis sumanumas- Supranta ir atlieka grafiniais grafiniais simboliais ir objektais žymimas komandas. (4 žingsnis)

# data[].attributes.body
Uždaviniai:

1. Pasakos, ką veikė, ką atrado. Įvardins pasirinktas priemones ar medžiagas tyrinėjimui.

2. Pasakos apie savo jausmus Lietuvai, išreikš meilę ir pagarbą tėvynei kurdami sveikinimus, piešdami vėliavas, simbolius, ir giedodami himną, tokiu būdu atskleis asmeninį emocinį santykį su kultūros objektais.

3. Ieškos galimybių sužinoti daugiau apie sudominusius Lietuvos simbolius.

4. Naudosis skaitmeninėmis priemonėmis (interaktyviąja lenta) atlikdami užduotis apie Lietuvos simbolius.